Frigivelse af bevilling til koordinerende arbejde med ledningsejere 2014 
Sagsfremstilling 
23.    Frigivelse af bevilling til koordinerende arbejde med ledningsejere 2014  
                                                                                                                        Åbent 
Sagsnr.: 326-2014-72347       J.nr.: 05.12.00           Nanni Bech.: 326-2014-86264 
  
[adresse] 
Der er flere store igangværende ledningsarbejder, forestået af Kalundborg Forsyning samt SEAS-NVE med 
afslutning i 2014. I 2014 iværksættes i.h.t. ledningsejernes udbygningsplaner yderligere nye projekter. 
  
Dertil kommer arbejder fra mindre private entreprenører, hvor kommunen med fordel kunne levere materialer m.v. og 
få asfalt- og belægningsarbejde udført med minimale udgifter.  
  
Teknik og Miljø anmoder om, at der gives anlægsbevilling på 2,1 mio. kr. for 2014, finansieret af det afsatte 
rådighedsbeløb. 
  
Beløbet skal hovedsageligt bruges til [adresse] andel af asfaltarbejderne samt udskiftning af 
regnvandsbrønde og stikledninger i forbindelse med Kalundborg Forsynings kloakarbejde i bl.a. i området omkring 
[adresse] og Hestehaven samt [adresse] i Kalundborg, og arbejder i [adresse] og [adresse]. Dertil kommer 
SEAS-NVE’s igangværende arbejder.  
  
BEHANDLING 
Direktionen, Teknik- og Miljøudvalget, Økonomiudvalget, Kommunalbestyrelsen. 
  
INDSTILLING 
Teknik- og Miljøchefen indstiller, at der gives en anlægsbevilling på 2,1 mio. kr. til koordinerende arbejder med 
forsyningsselskaber, der finansieres af det på investeringsoversigten afsatte rådighedsbeløb til "koordinerende 
arbejder med forsyningsselskaber". 
  
ØKONOMISKE KONSEKVENSER 
Efter frigivelsen udgør restbeløbet på det afsatte rådighedsbeløb til koordinerende arbejder med 
forsyningsselskaber 0 kr. 
Økonomichefen har ingen bemærkninger. 
  
Direktionens møde den 1. april 2014: 
Direktionen vedtog at anbefale teknik- og miljøchefens indstilling. 
Teknik- og Miljøudvalgets møde den 7. april 2014: 
Udvalget vedtog at anbefale direktionens indstilling. 
Økonomiudvalgets møde den 23. april 2014: 
Økonomiudvalget vedtog at anbefale Teknik- og Miljøudvalgets indstilling. 
  
  
  
Kommunalbestyrelsens møde den 30. april 2014: 
Kommunalbestyrelsen vedtog at godkende Økonomiudvalgets indstilling. 
